خونی جورو

رچرڈ ہنری سیویج کے ناول  کا آزاد ترجمہ ہے۔ مرزا محمد ہادی رسوا نے اس ناول کا نہ صرف آزاد ترجمہ کیا بلکہ انھوں نے اس کے نئے قالب کو سنوارنے کی سعی بھی کی اور اس کے کرداروں کو بھی بدلا۔ اس ناول کا سلیم اور کامل ترجمہ تیرتھ رام فیروز پوری نے  کے نام سے کیا۔

خونی جورو ایسی چالاک اور مکّار عورت کی کہانی ہے جس کا تعلق لاحکمی (نہلسٹ) فرقے سے ہے جو اپنی سازشوں کی تکمیل کے لیے ایک کرنیل کو اپنے دام گیسو میں گرفتار کرتی ہے اور پھر اشتراکیت پھیلانے کے لیے اپنی ذہانت اور طباعی کے جوہر دکھاتی ہے۔ جاسوس پیچھے پڑتے ہیں۔ قتلِ عمد کے جرم کا ارتکاب عائد ہوتا ہے لیکن اپنی چالاکی سے بچ کر صاف نکل جاتی ہے اور پولیس ہاتھ مَلتے رہ جاتی ہے۔

 تالیف 
سیویج نے اپنا پہلا ناول 1890ء میں اس وقت تحریر کیا جب وہ ہونڈوراس میں بیماری کا شکار ہونے کے بعد نیویارک میں صحت یاب ہو رہے تھے۔ ابتدا میں یہ معاصر روس پر مبنی ایک مہماتی کہانی تھی جس کے پانچ ابواب انھوں نے قلم بند کیے۔ دوستوں کی جانب سے اس تحریر کو غیر معمولی داد ملنے پر سیویج نے اسے دوبارہ لکھ کر ایک مکمل ناول کی صورت دینے کا فیصلہ کیا۔ یہ ناول مئی 1891ء میں آرچیبالڈ کلیورنگ گنٹر کی ہوم پبلشنگ کمپنی سے شائع ہوا اور یہ کتاب مقبول عام ہو گئی ۔ جلد ہی اس کے کئی زبانوں میں تراجم کیے گئےVollmer, Clement. The American Novel in Germany, 1871–1913, p. 26 (1918) (German translation is Meine offizielle Frau, which "became well known and cherished by German readers in the following years.") تاہم روسی زبان میں اس کا ترجمہ نہیں ہوا کیونکہ وہاں اسے مبینہ طور پر ممنوع قرار دیا گیا۔(5 July 1891). Literature, The Morning Call, col. 3Mathes, George P. (July 1894). Won Sudden Fame, The Bookseller's Friend, p. 15 اگرچہ تمام ناقدین نے اسے سراہا نہیں(7 September 1891). New Books (review), The New York Times (this review ran in September 1891, when the book had been out a few months, and was described as "wild, rough in part, and slangy, but for all that no means wanting in effectiveness .... The dramatic elements in Russia are not wanting; they are overwhelming.")(13 July 1891). With the Books, St. Paul Daily Globe, p. 4, col. 6 ("one of the most entertaining of the lighter books of the season ... just the book for hammock weather") لیکن لندن کے دی ٹائمز نے اس کو Current Opinion, p. 177. Current Literature Pub. Co, 1891 اس پہلی کامیابی کے بعد سیویج نے تیزی سے تصنیف و تالیف کا سلسلہ شروع کیا اور اوسطاً ہر سال تین کتابیں شائع کرنے لگے۔

 کہانی کا خلاصہ 
ایک امریکن خاتون جس کو رسوا نے لیڈی کا نام دیا ہے، جرمنی کے ایک مشہور اسٹیشن پر موجود ہے اسے روس جانا ہے۔ اُسی اسٹیشن کے پلیٹ فارم پر ایک فوجی کرنل لاک وُڈ بھی موجود ہے وہ فرانس سے آیا ہے اور روس میں اپنی بیٹی اور داماد سے ملنے جا رہا ہے لیڈی چونکہ ایک بدنام اور عیار عورت ہے اس لیے وہ روس میں داخلے کا پاسپورٹ مہیا نہ کر سکی۔ وہ کسی ایسے شکار کی تلاش میں ہے جس کے ساتھ وہ روس کی حدوں میں داخل ہو کر وہاں اشتراکیت کی تبلیغ کر سکے اس کے خوفناک پروگرام میں شہنشاہِ روس کا قتل بھی شامل ہے بہرحال کرنل لاک وڈ کو اپنی جادو بھری اداؤں اور میٹھی میٹھی باتوں سے بے بے وقوف بنا کر اس کے پاسپورٹ کے سہارے لیڈی کرنل لاک وڈ بن کر روس کی حدوں میں داخل ہونے میں کامیاب ہو جاتی ہے۔

دوران سفر میں کرنل اور لیڈی خوب گُھل مِل جاتے ہیں اور دادِ عیش دیتے ہیں۔ دوران سفر ہی میں ان کی ملاقات ایک پولیس افسر مسٹر جان (انسپکٹر جنرل پولیس، ممالکِ روسیہ) سے ہوتی ہے۔ مسٹر جان کو لیڈی کرنل پر شبہ ہوتا ہے لیکن ثبوت نہ ہونے کی وجہ سے وہ کوئی کارروائی کر نہیں پاتے۔ ٹرین اپنی منزلِ مقصود کی طرف چلی جا رہی تھی۔ اسٹیشن گزرتے جا رہے تھے کہ یکا یک کرنل اور لیڈی کی خلوت اور عیش کوشی ختم ہوئی۔ یکا یک سر جان ایک اسٹیشن پر وارد ہوئے اور کہا:

جان: کیا آپ شہنشاہ روس کی بھتیجی کے لیے اس کمرے کو خالی کر سکتے ہیں
کرنل (مع جملہ حاضرین) بسر و چشم
جان: مگر لیڈی صاحبہ یہیں تشریف رکھیں مجھ کو شاہزادی صاحبہ نے لیڈی صاحبہ کے یہیں موجود رہنے کی درخواست کے لیے حکم دیا ہے شہزادی صاحبہ بڑی خلیق اور ملنسار ہیں لیڈی صاحبہ ان کی دربار داری سے محظوظ ہوں گی۔
لیڈی کرنل: مجھے بڑا فخر ہوگا اگر میں اس والا شان شاہزادی کی ملازمت کے لیے کوئی خدمت بجا لاؤں۔

اس طرح منزلِ مقصود پر پہنچنے کے بعد کرنل اور لیڈی دونوں ایک ہوٹل میں قیام کرتے ہیں۔ کرنل کی پُشت پناہی میں لیڈی اپنی تخریبی سرگرمیاں انجام دینا شروع کرتی ہے پولیس بھی بے خبر نہیں صرف موقع کی تلاش میں ہے۔ کرنل لاک وُڈ کے داماد کے احباب میں سے ایک صاحب  نامی کرنل صاحب سے ذاتی واقفیت رکھتے تھے انھوں نے از راہِ دوستی کرنل صاحب کو لیڈی کی اصلیت سے واقف کرایا:

ن: مجھے یہ کہنا ہے کہ یہ صاحبہ جو آپ کے ہمراہ ہیں ان کی مُہتَم بِالشّان شخصیت سے آپ واقف نہ ہوں گے اس لیے آپ کو ان کے سفر ہم سفر ہونے کی جراءت ہوئی۔۔۔
کرنل: یہ کون ہے؟ کہیں مِس تو نہیں؟
ن: وہی یورپ کے لاحکمی فرقے کی سرغنہ جن کی گرفتاری کے لیے کئی سلطنتوں کی طرف سے پی بیش قرار انعام مقرر ہے۔
کرنل لاک وڈ کچھ اس طرح پھنس چکے ہیں کہ گلو خلاصی مشکل نظر آتی ہے۔ اسی شہر میں کرنل اور لیڈی  کے ہاں دعوت پر جاتے ہیں۔ مارشل م کا مکان ایک جزیرے میں ہے۔ کوٹھی تک پہنچنے کے لیے کشتیوں کا انتظام ہے۔ یہیں ایک جنگی جہاز مارشل کے حکم کا منتظر ہر وقت مُستعِد رہتا ہے۔ لیڈی اس جہاز کے نوجوان کپتان کو اپنے دامِ محبت میں گرفتار کر لیتی ہے۔ ٹرین کے سفر کے دوران شہنشاہ روس کی بھتیجی لیڈی سے بہت متاثر ہوئی، ٹرین کی اسی ملاقات اور رفاقت کی وجہ سے کرنل اور لیڈی کو شاہی جشن میں مدعو کیا گیا۔ لیڈی کو منھ مانگی مراد بر آئی۔ وقت مقررہ پر وہ کرنل کے ساتھ جشن شاہی منانے میں شریک ہوتی ہے چونکہ شہنشاہ روس کے قتل کا ارادہ ہے اس لیے گون میں چھوٹا سا پستول بھی ہے۔ کرنل کو یہ راز معلوم ہو جاتا ہے وہ لیڈی کو شراب میں خواب آور دوا پِلا کر بیہوش کر دیتا ہے اور یہ خوفناک سانحہ ٹَل جاتا ہے۔ اسی اثنا میں پولیس لیڈی کی اصلیت سے واقف ہو جاتی ہے، گرفتاری کے وارنٹ نکلتے ہیں لیکن وہ چالاک عورت نوجوان کپتان کو سازش میں شریک کر کے پولیس کی گرفت سے نکل جاتی ہے۔ کرنل صاحب بخش دیے جاتے ہیں۔

 اردو ترجمہ اور اخذ 
تصغیر|انگریزی اشاعت کا سرورق، 1892ء
بعض نے لکھا کہ رسوا نے میری کوریلی کے کسی ناول سے یہ ترجمہ کیا ہے۔ تاہم یہ خیال غلطی پر مبنی ہے کیونکہ میری کا کوئی ناول ایسے پلاٹ پر مشتمل نہیں ہے بلکہ اس کی کہانی رچرڈ ہنری سیویج کے ناول  کی کہانی سے کافی مشابہت رکھتی ہے۔ رسوا نے اس ناول کا اختصار کے ساتھ آزاد ترجمہ کیا ہے اور کرداروں کو بھی نیا رنگ دیا ہے۔ آدم شیخ جنھوں نے رسوا کی زندگی اور ناول نگاری پر پی ایچ ڈی مقالہ لکھا تھا، لکھتے ہیں کہ 

 حوالہ جات 
اردو

انگریزی

زمرہ:امریکی ناول جن پر فلمیں بنیں
زمرہ:روس میں سیٹ ناول
زمرہ:1891ء کے امریکی ناول